अभी तक कमांडर, कोर कमांडर, डिप्टी कमांडर और सब कमांडर जैसे पदों पर तैनात नक्सलियों के ठिकानों पर दबिश दी जा रही है। ईडी ने इन लोगों की प्रॉपर्टी की सूची तैयार कर ली है। पिछले दिनों पीएलएफआई के जोनल कमांडर करगिल यादव, जिस पर दस लाख रुपये का ईनाम था, ने पुलिस और सीआरपीएफ के सामने आत्मसमर्पण कर दिया था। चतरा में सब-रीजनल कमांडर संजय यादव भी पुलिस के हाथ आ चुका है। अजय महतो दस्ते के बाबू लाल मरांडी और कई अन्य नक्सली भी पकड़े गए हैं। टीपीसी के सब जोनल कमांडर विशु गंजू भी गिरफ्तार हो चुका है।